Sigurður Arnar ráðinn skólastjóri Grundaskóla Bæjarstjórn Akraness samþykkti á fundi sínum í gær að ráða Sigurð Arnar Sigurðsson í stöðu skólastjóra Grundaskóla . Sigurður Arnar hefur gegnt starfi aðstoðarskólastjóra frá árinu 2006 en hann hefur starfað í skólanum í 24 ár . Hann er með meistaragráðu í stjórnun menntastofnana frá Háskóla Íslands frá árinu 2013 og lauk diplómanámi í stjórnun og forystu frá Háskólanum í Reykjavík 2008 og frá Háskóla Íslands 2006 . Auk þess hefur hann B.ed. gráðu frá Kennaraháskólanum frá árinu 1992 . Þá hefur Sigurður Arnar einnig réttindi sem héraðsmatsmaður í skólum tengt ytra gæðamati menntamálayfirvalda frá árinu 2014 . Í fréttatilkynningu frá Akraneskaupstað kemur fram að Sigurður hafi verið virkur í félagsmálum . Hann hefur meðal annars setið í stjórn Skólastjórafélags Íslands og var kjörinn formaður Íþróttabandalags Akraness árið 2014 . Sigurður Arnar tekur við starfinu af Hrönn Ríkharðsdótur sem sagði starfi sínu lausu eftir áramótin . Alls bárust sex umsóknir um starfið en einn umsækjandi dró umsókn sína til baka .